Videokamera kertoi, että kirvesmiesten ajasta iso osa kului materiaalien hakemiseen. Työtä häiritsivät usein suunnitelmapuutteet ja myös se, että edeltävät työt eivät olleetkaan valmiit.

Hans Pasila analysoi videokuvasta mitä väliseinätyössä oikeasti tapahtui työpäivän aikana. 80–85 prosenttia ajasta oli tehollista työaikaa ja siitä viidennes oli asiakkaalle arvoa tuottavaa.­

Rakennusyhtiö Varten työmaan kameraseuranta Vantaalla kertoi, että ammattimiesten työajasta 20 prosenttia on erilaisia taukoja ja lopusta 80 prosentistakin vain viidennes on tilaajalle arvoa tuottavaa työtä.

Työmaalla aikaa kuluu hukkaan materiaalien ja työkalujen hakuun, ja työ saattaa keskeytyä, kun edeltävät työt eivät olekaan valmiit tai suunnittelussa löytyy ongelmia, jotka eivät heti ratkea.